छे अन्दर उठी गे ते बाह्र इक बी नेईं आया। सारे गै डरी गे ते पिच्छें होइऐ बेही गे। हून कोई बी अग्गें होने दी हिम्मत नेईं करै। इक दूए दा मूंह् दिक्खन। शपाई बी बसांs करन लगी पे। अजें ध्याड़ी मती ही। कोई होर बी आई सकदा हा। राजकुमारी दा ब्याह् जरूर गै करना हा। किश फिकर बी होन लगी पेआ। इन्ने चिरा गी इक जागत आया ते नगारा बजान लगी पेआ। ओ बजांदा गै गेआ। बन्द नेईं करै। थड़थल्ली मचाई दित्ती। शपाइएं आइऐ नुहाड़े हत्था चा डंडा खोह्ता ते तां जाइऐ बाज बन्द होई। अन्दर राजकुमारी बी घाबरी गेई। पर उसी अन्दरो-अन्दरी शक्क होई गेआ जे ए जरूर कोई अफलातून लबदा ऐ। जिसलै राजकुमारी ने उसी दिक्खेआ तां नुहाड़ा हास्सा गै नेईं थमोऐ। ओ लत्तू दा लङा, अक्खीं दा काना, सिरा गन्जा, गला हेठ बट्टी सारा गिल्लड़, ढिडा च लिफ, रंग भुस्सा डिड। पूरा पंज कलेआन हा। लत्तें दा नंगा हा ते मूंढे उप्पर इक चादर रक्खी दी ही आखो जे कोई घाई घाs लैन जा दा होऐ। उसी दिक्खिऐ मते सारे तमाशबीन किट्ठे होई गे। चाह्गियां करन लगी पे। टिचकरां करन लगी पे।